CELEX: 62016CN0494
Language: lt
Date: 2016-09-15 00:00:00
Title: Byla C-494/16: 2016 m. rugsėjo 15 d. Tribunale civile di Trapani (Italija) pateiktas prašymas priimti prejudicinį sprendimą byloje Giuseppa Santoro/Comune di Valderice, Presidenza del Consiglio dei Ministri

5.12.2016   
            
            
               LT
            
            
               Europos Sąjungos oficialusis leidinys
            
            
               C 454/18
            
         
      2016 m. rugsėjo 15 d.Tribunale civile di Trapani (Italija) pateiktas prašymas priimti prejudicinį sprendimą byloje Giuseppa Santoro/Comune di Valderice, Presidenza del Consiglio dei Ministri
      
      (Byla C-494/16)
      (2016/C 454/32)
      Proceso kalba: italų
      
         Prašymą priimti prejudicinį sprendimą pateikęs teismas
      
      
         Tribunale civile di Trapani
      
      
         Šalys pagrindinėje byloje
      
      
         Ieškovė: Giuseppa Santoro
      
         Atsakovės: Comune di Valderice, Presidenza del Consiglio dei Ministri
      
      
         Prejudiciniai klausimai
      
      
                  1.
               
               
                  Ar kompensacijos už 2,5–12 mėnesių, apskaičiuojamos pagal paskutinį faktiškai sumokėtą darbo užmokestį (Įstatymo Nr. 183/2010 32 straipsnio 5 dalis), suteikimas viešojo sektoriaus darbuotojui, kuris nukentėjo nuo piktnaudžiavimo paeiliui pratęsiant terminuotas darbo sutartis ir kuris turi teisę gauti visą kompensaciją tik tuomet, jei įrodo, kad prarado kitas darbo galimybes, arba kad jeigu būtų dalyvavęs bendrajame konkurse, būtų jį laimėjęs, yra lygiavertė ir veiksminga priemonė, kaip ji suprantama pagal Teisingumo Teismo sprendimus Mascolo [ir kt.] (C-22/13, C-61/13–C-63/13 ir C-418/13) ir Marrosu [ir Sardino] (C-53/04)?
               
            
                  2.
               
               
                  Ar Teisingumo Teismo (be kita, ko) minėtuose sprendimuose nurodomą lygiavertiškumo principą reikia aiškinti taip, kad kai valstybė narė nusprendžia nekeisti darbo santykių pobūdžio viešajame sektoriuje (tai leidžiama privačiame sektoriuje), darbuotojui vis tiek turi būti numatytos tos pačios privilegijos, prireikus kompensacija, kuri turi atitikti neterminuotą darbo sutartį?